जेल में बंद बनारस के एमएलसी पर 15 लाख रंगदारी मांगने का आरोप
तीन डेट फेल, दुष्कर्म मामले में एएसआई ने नहीं सौंपी रिपोर्ट, नाराज कोर्ट ने कहा-अरेस्ट करें
अप्राकृतिक यौनाचार की कोशिश के आरोपी आरक्षी को मिली बेल
मामला मध्यस्थता केंद्र में, अग्रिम जमानत पर एक साल से सुनवाई नहीं
अपहरणऔर अवैध हथियार रखने के आरोप में जेल में बंद बनारस के गोला क्षेत्र के एमएलसी विनीत सिंह उर्फ श्याम नारायण सिंह के खिलाफ 15 लाख रंगदारी मांगने का आरोप लगा है। डोरंडा के दर्जी मुहल्ला निवासी परवेज आलम ने डोरंडा थाने में उसके खिलाफ 25 फरवरी को रंगदारी मांगने की एफआईआर दर्ज कराई है।
रंगदारी मांगने की जांच कर रहे पुलिस अधिकारी ने 27 फरवरी को एसडीजेएम फहीम किरमानी की अदालत में प्रोडक्शन वारंट के लिए आवेदन दिया। प्रोडक्शन वारंट मिलने पर डोरंडा पुलिस ने आरोपी विनीत सिंह को बुधवार को एसडीजेएम की अदालत में पेश किया। मामले की सुनवाई के बाद कोर्ट ने नौ मार्च तक आरोपी को न्यायिक हिरासत में जेल भेज दिया। वैसे वह पहले से ही अपहरण अवैध हथियार रखने के मामले में जेल में बंद है। आरोपी विनीत बनारस के गोला क्षेत्र से एमएलसी है।
hin_Deva hin_Deva hin_Deva hin_Deva hin_Deva hin_Deva